Úradný vestník L 052 , 27/02/1991 S. 0011 - 0013

Fínske špeciálne vydanie: Kapitola 2 Zväzok 8 S. 0007

Švédske špeciálne vydanie: Kapitola 2 Zväzok 8 S. 0007



Nariadenie komisie (EHS) č. 442/91 z 25. februára 1991, ktoré sa týka zaradenia určitých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 [1] o tarifnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením (EHS) č. 53/91 [2], a najmä na článok 9, keďže na zabezpečenie jednotného uplatňovania kombinovanej nomenklatúry, pripojenej k uvedenému nariadeniu, je potrebné prijať opatrenia, ktoré sa týkajú zaradenia tovarov uvedených v prílohe k tomuto nariadeniu; keďže nariadenie (EHS) č. 2658/87 stanovilo všeobecné pravidlá výkladu kombinovanej nomenklatúry a tieto pravidlá sa taktiež uplatňujú na akúkoľvek inú nomenklatúru, ktorá je úplne alebo čiastočne na nej založená alebo ktorá k nej pridáva akékoľvek ďalšie rozdelenie a ktorá je ustanovená osobitnými ustanoveniami spoločenstva vzhľadom na uplatňovanie colnej tarify alebo iných opatrení týkajúcich sa obchodu s tovarom; keďže podľa uvedených všeobecných pravidiel tovary popísané v stĺpci 1 tabuľky pripojenej k tomuto nariadeniu sa musia zaradiť pod vhodnými kódmi KN uvedenými v stĺpci 2, vzhľadom na dôvody uvedené v stĺpci 3; keďže Nomenklatúrny výbor nedodal svoje stanovisko v časovom limite určenom predsedom, pokiaľ ide o výrobky č. 1 a 4 v pripojenej tabuľke; keďže opatrenia stanovené v tomto nariadení sú v súlade so stanoviskom Výboru pre nomenklatúru, pokiaľ ide o výrobky č. 2, 3 a 5 v pripojenej tabuľke, PRIJALA TOTO NARIADENIE: Článok 1 Tovary popísané v stĺpci 1 pripojenej tabuľky sa zaraďujú do kombinovanej nomenklatúry pod vhodnými kódmi KN uvedenými v stĺpci 2 uvedenej tabuľky. Článok 2 Toto nariadenie nadobudne účinnosť 21. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 25. februára 1991 Za Komisiu Christiane Scrivener členka Komisie [1] Ú. v. ES L 256, 7.9.1987, s. 1. [2] Ú. v. ES L 7, 10.1.1991, s. 14. -------------------------------------------------- PRÍLOHA Popis tovaru | Zaradenie kód KN | Dôvody | (1) | (2) | (3) | 1.Guľaté ihličnaté rezivo, frézované na konštantný priemer, rezané priečne, s jedným zašpicateným koncom, používané na záhradnícke parkové úpravy, stavbu záhradných plotov, ohrád, stien atď. | 44071099 | Zaradenie sa zakladá na ustanoveniach všeobecných pravidiel 1 a 6 pre výklad kombinovanej nomenklatúry a na znení kódov KN 4407, 440710 a 44071099. Tento tovar nie je možné zaradiť pod čísla 4403 alebo 4404, pretože je frézované, pod číslo 4409, pretože nie je profilované a pod číslo 4421 vzhľadom na to, že nie je dostatočne opracované. | 2.Skladacie paletové nástavce, ktoré sa skladajú zo štyroch kusov dreva (2 × 2 kusy rovnakej dĺžky) s pántami na konci, ktoré umožňujú vytvoriť rám, ktorý sa umiestňuje nad paletu. (Pozri fotografiu, prípad č. 2). | 44219099 | Zaradenie sa zakladá na ustanoveniach všeobecných pravidiel 1 a 6 pre výklad kombinovanej nomenklatúry a na znení kódov KN 4421, 442190 a 44219099. Tento tovar musí byť považovaný za súčasť palety, preto sa nemôže zaradiť pod číslo 4415 (pozri vysvetlivky k harmonizovanému systému k číslam 4415, oddiel III a 4421, odsek 2). | 3.Výrobky v tvare venca z vŕbového prútia, čiastočne ozdobené umelými kvetmi, umelým lístím, stuhami a figúrkami zvierat (napríklad motýle a kuriatka). (Pozri vzorovú fotografiu prípadu č. 3). | 46021091 | Zaradenie sa zakladá na ustanoveniach všeobecných pravidiel 1, 3b a 6 pre výklad kombinovanej nomenklatúry, na poznámke 1 ku kapitole 6 a na znení kódov KN 4602, 460210 a 46021091. Podstatný charakter týchto výrobkov udáva pletené vŕbové prútie. | 4.Prenosné rádiové prístroje (vysielač a prijímač) vysielačkového typu, z plastu, tiež obsahujúce telegrafný systém Morse, s navyšším výstupným výkonom 5 miliwattov ERP (Effective Radiated Power - efektívny vyžarovaný výkon), napájané batériami a neobsahujúce žiadne obvody na potláčanie šumu, kanálové voliče, ani voltmetre. | 95039031 | Zaradenie sa zakladá na ustanoveniach všeobecných pravidiel 1 a 6 pre výklad kombinovanej nomenklatúry a na znení kódov KN 9503, 950390 a 95039031. Tieto prístroje nie je možné zaradiť pod kód KN 85252090, pretože nemajú výstupný výkon vyšší než 5 miliwattov ERP a neobsahujú žiadne obvody na potláčanie šumu, kanálové voliče ani voltmetre, a musia byť preto zaradené ako hračky. | 5.Výrobky v tvare vtáčích hniezd z pleteného vŕbového prútia, ozdobené šiestimi kuriatkami, umelými kvetmi a umelým lístím. (Pozri fotografiu prípadu č. 5). | 95059000 | Zaradenie sa zakladá na ustanoveniach všeobecných pravidiel 1 a 6 pre výklad kombinovanej nomenklatúry a na znení kódov KN 9505, 950590 a 95059000, keďže ide o dekoratívny výrobok, prítomnosť kuriatok ho zjavne spája s veľkonočnými sviatkami. | +++++ TIFF +++++ +++++ TIFF +++++ | | +++++ TIFF +++++ | --------------------------------------------------